作者：莫
词牌/韵律：摸鱼儿

paragraphs: 听春教、燕颦莺诉。
朝朝花困风雨。
六桥忘却清明后，碧尽柳丝千缕。
蜂蝶侣。
正闲觅闲花，闲草闲歌舞。
最怜西子。
尚薄薄云情，盈盈波泪，点点旧眉妩。
流红记，空泛秋宫怨句。
才色何处娇妒。
落红无风限随风絮。
诗恨有谁曾遇。
堪恨处。
恨二十四番，花信催花去。
东君暗苦。
更多嘱多情，多愁杜宇，多诉断肠语。